CELEX: 62011TN0182
Language: fi
Date: 2011-03-28 00:00:00
Title: Asia T-182/11: Kanne 28.3.2011 — Dacoury-Tabley v. neuvosto

21.5.2011   
            
            
               FI
            
            
               Euroopan unionin virallinen lehti
            
            
               C 152/29
            
         Kanne 28.3.2011 — Dacoury-Tabley v. neuvosto
   (Asia T-182/11)
   2011/C 152/51
   Oikeudenkäyntikieli: ranska
   
      Asianosaiset
   
   
      Kantaja: Philippe Henry Dacoury-Tabley (Abidjan, Norsunluurannikko) (edustaja: asianajaja G. Collart)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               toteamaan, että 31.1.2011 annettu neuvoston asetus N:o 85/2011, joka julkaistiin 2.2.2011 Euroopan unionin virallisessa lehdessä, ja 31.1.2011 tehty neuvoston päätös 2011/71/YUTP, joka julkaistiin 2.2.2011 Euroopan unionin virallisessa lehdessä, eivät ole Philippe Henry Dacoury-Tableytä koskevilta osin tosiseikkoihin perustuvia
            
         
               —
            
            
               ja näin ollen
               
                           —
                        
                        
                           kumoamaan 31.1.2011 annetun neuvoston asetuksen N:o 85/2011 ja 31.1.2011 tehdyn neuvoston päätöksen 2011/71/YUTP
                        
                     
                           —
                        
                        
                           toissijaisesti määräämään Philippe Henry Dacoury-Tableyn nimen poistettavaksi kyseisiin asetukseen ja päätökseen liitetystä luettelosta.
                        
                     
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kahteen kanneperusteeseen.
   
               1)
            
            
               Ensimmäinen kanneperuste perustuu perusteluvelvollisuuden laiminlyöntiin, koska perusteet kantajan merkitsemiselle luetteloon henkilöistä ja yhteisöistä, joihin kohdistetaan rajoittavia toimenpiteitä ovat stereotyyppisiä eikä niissä mainita mitään täsmällisiä tosiseikkoja, joiden perusteella voitaisiin arvioida sitä, onko kantajan merkitseminen kyseiseen luetteloon perusteltua.
            
         
               2)
            
            
               Toinen kanneperuste perustuu ilmeiseen arviointivirheeseen sillä perusteella, että
               
                           —
                        
                        
                           kantajaa moititaan siitä, että se ei ole alistunut A. Quattaran valvonnan piiriin, vaikka hän yritti saattaa Banque centrale des États de l’Afrique de l’Ouestin, jonka johtaja hän toimi, tämän valvonnan piiriin;
                        
                     
                           —
                        
                        
                           kantajaa moititaan osallistumisesta L. Gbagbon lainvastaisen toiminnan rahalliseen tukemiseen, vaikka BCEAO:n liiketoiminnasta ei ole koitunut minkäänlaista rahallista tukea vallassa oleville voimille;
                        
                     
                           —
                        
                        
                           kantaja ei sitä paitsi ollut enää BCEAO:n johtaja riidanalaisten asetuksen ja päätöksen tekohetkellä.